佘詩曼肉緊攬實媽媽合照：媽咪唔舒服呢一年半，我變得更堅強
佘詩曼媽媽Lily（佘媽）過去一直以「銀絲冬菇頭」示人，唯近月改用布巾包頭或戴帽，早前現身曾志偉舉辦的齋宴時，更被發現面色一般。有報道指佘媽兩年前身體出現狀況，更因接受強力治療而狂脫髮。
佘詩曼昨日（28日）49歲牛一 ，她今日發文提到每年生日都要感謝父母，又指自己仍有很多事物需要學習，其中一個課題是生老病死。「喺媽咪唔舒服嘅呢一年半，我好似又大個女咗，變得更堅強。健康當然重要，但係開心始終係第一位，淨係日日都見到媽咪呢個招牌笑容都冧哂啦～我今年嘅生日願望係：『希望大家一齊集氣，祝佘媽媽身體健康啦！』」阿佘上載與佘媽合照，見她十分肉緊攬實媽媽，而佘媽亦氣色不錯。
阿佘向來是圈中出名的孝順女，在她5歲的時候，爸爸因交通意外離世，佘媽要獨力湊大阿佘三兄妹。為報答媽媽養育之恩，阿佘一向好孝順，年前豪花逾3500萬買下位於西貢的兩棟獨立屋，一棟用來自住，另一棟是送給媽媽和哥哥居住，讓媽媽可以安享晚年。